Obdaritev novorojenčkov
V Občini Vojnik že vrsto let obdarujemo novorojenčke. Gre za enkratno denarno pomoč staršem ob rojstvu otroka. Do pomoči so upravičeni starši oziroma eden od staršev, ki ima skupaj z otrokom stalno bivališče v občini Vojnik. Trenutno ta pomoč (od 1. 9. 2020, po sklepu Občinskega sveta z 2. 7. 2020), znaša 180,00 €.
Za dodelitev enkratne denarne pomoči za novorojence je potrebno v štirih mesecih od otrokovega rojstva na Občini Vojnik vložiti pisno vlogo. Obrazce lahko dobite v sprejemni pisarni na Občini Vojnik ali na uradni spletni strani občine www.vojnik.si

Z obdaritvijo želimo srečnim družinam izkazati skromno pozornost, saj se veselimo vsakega novega občana. 

Urška Mužar
Višja svetovalka za družbene dejavnosti
